EkBass/fiwiki-20250220-pages-articles huggingface dataset:
Peregrin Tuk

Peregrin Tuk eli Pippin on kuvitteellinen J.R.R. Tolkienin kirjoittaman Taru sormusten herrasta -trilogian henkilöhahmo. Pippin on hobitti. Hän syntyi Konnun vuonna 1390 nuorimpana neljästä sisaruksesta. Hänen isänsä oli Paladin II Tuk ja äitinsä Angervo Törmä. Pippin on Meriadoc Rankkibukin serkku isänsä puolelta ja he ovat lähes erottamattomat ystävät. Pippin on myös (kaukaista) sukua Frodo Reppulille. Pippin on luonteeltaan utelias ja kekseliäs. Hänen kommelluksensa ajavat usein hänet ja ystävänsä vaikeuksiin, mutta joskus hänen hyväntahtoisuutensa ja urheutensa myös palkitaan. Peter Jacksonin elokuvatrilogiassa Pippiniä esittää Billy Boyd. Peregrin Tuk lähtee ystäviensä Frodo Reppulin, Meriadoc Rankkibukin ja Samvais Gamgin mukana Rivendelliin ja liityy siellä myös Sormuksen Saattueeseen. Saattueen hajoamisen jälkeen örkit kaappaavat hänet ja Meriadoc Rankkibukin ja aikovat viedä heidät Sarumanille Rohanin kautta, mutta he pakenevat Fangornin metsään rohanilaisten hyökätessä örkkejä vastaan. Metsässä he tapaavat Puuparta-entin, joka vie heidät kotiinsa. Hobittien uutiset saavat entit kokoontumaan entkäräjille, joilla he päättävät hyökätä Rautapihaan. Hobitit lähtevät enttien mukaan tuhoamaan Rautapihaa. Sarumanin kukistumisen jälkeen Peregrin päätyy Gandalf Valkoisen kanssa Minas Tirithiin ja vannoo siellä uskollisuutta käskynhaltija Denethorille. Hän pelastaa siellä ollessaan Faramirin roviolta ja taistelee myöhemmin Mustalla portilla. Palattuaan Barad-dûrin tuhon jälkeen Kontuun Peregrin ottaa vaimokseen (vuonna 1427) Suuralhon Timantin. Heidän poikansa Faramir syntyy vuonna 1430. Vuonna 1484 thain Peregrin ratsastaa ystävänsä Meriadocin kanssa Gondoriin, ja viettää siellä loput elinvuotensa. Hänen ja Meriadocin hautojen kerrotaan olevan kuninkaan kummankin puolen. Luokka:Keski- Maan henkilöhahmot Luokka:Kuvitteelliset miekkailijat de:Figuren in Tolkiens Welt#Peregrin Tuk
Brescia Calcio

Brescia Calcio on italialainen jalkapalloseura Brescian kaupungista Lombardiasta. Seura on perustettu vuonna 1911. Sen värit ovat sininen ja valkoinen. Se pelaa ottelunsa Mario Rigamontilla jolle mahtuu noin 27 000 katsojaa. Brescia on viettänyt suurimman osan historiastaan Serie B:ssä, mutta kaudella 2010–2011 se pelasi Serie A:ssa 22. kautensa ja kauden 2019–2020 se pelasi jälleen pääsarjatasolla onnistumatta kuitenkaan säilyttämään sarjapaikkaansa. Roberto Baggio pelasi seurassa neljän kauden ajan vuosia 2000–2004. Nuo vuodet joukkue pelasi Serie A:ssa, mutta Baggion lopettamisen jälkeen se sijoittui kaudella 2004–2005 sijalle 19 ja putosi Serie B:hen. Kaudella 2005 Brescia sijoittui Serie B:ssä sijalle 10. Keväällä 2010 Brescia voitti nousukarsinnan finaalissa Torinon maalein 2–1 ja nousi ylimmälle sarjatasolle. == Entisiä pelaajia == * Daniele Adani * Alessandro Altobelli * Roberto Baggio * Daniele Bonera * Eugenio Corini * Marco Delvecchio * Luigi Di Biagio * Cristiano Doni * Josep Guardiola * Gheorghe Hagi * Dario Hubner * Andrea Pirlo * Florin Raducioiu * Alessio Tacchinardi * Luca Toni Luokka:Italialaiset jalkapalloseurat Luokka:Brescia
John Carew

John Alieu Carew (s. 5. syyskuuta 1979 Oslo, Norja) on norjalainen jalkapalloilija. Carew oli pelipaikaltaan hyökkääjä. Isokokoisen Carewin isä on gambialainen, äiti norjalainen. Carew aloitti ammattilaisuransa vuonna 1997 Vålerengassa, jossa hän voitti Norjan Cupin. Rosenborgiin hän siirtyi vuonna 1999, josta hän siirtyi vuonna 2000 Primera Divisiónin Valenciaan esiinnyttyään hyvin Rosenborgin paidassa Mestarien liigassa. Kauden 2003–2004 Carew vietti lainalla Serie A:n AS Romassa. Vuonna 2004 Beşiktaş osti Carewin. Carew pelasi siellä kuitenkin vain yhden kauden, sillä Gérard Houllier tarjoutui ostamaan hänet Lyoniin kauden 2005–2006 alkaessa. Vuoden 2007 alussa Carew siirtyi Aston Villaan, josta vaihdossa Lyoniin siirtyi tšekkihyökkääjä Milan Baros. Vuoden 2011 alussa hän pelasi 10 ottelua lainalla Stoke Cityssä. Kaudeksi 2011–2012 Carew siirtyi West Ham Unitediin. Carew lopetti uransa kauden 2011-2012 jälkeen. Norjan maajoukkueessa Carew pelasi 91 ottelua ja teki niissä 24 maalia. == Lähteet == * http://news.bbc.co.uk/sport1/hi/football/internationals/3094074.stm * http://news.bbc.co.uk/sport1/hi/football/africa/4626739.stm * http://news.bbc.co.uk/sport1/hi/football/africa/3896269.stm * http://www.aftenposten.no/english/sports/article1068955.ece * http://www.aftenposten.no/english/sports/article759781.ece === Viitteet === Luokka:Norjalaiset jalkapalloilijat Luokka:Vuonna 1979 syntyneet Luokka:Elävät henkilöt
Bedford

Bedford voi tarkoittaa seuraavia: == Paikkoja == * Bedford, kaupunki Yhdistyneessä kuningaskunnassa * Bedford, kaupunki Indianan osavaltiossa Yhdysvalloissa * Bedford, kaupunki New Hampshiren osavaltiossa Yhdysvalloissa * Bedford, kaupunki New Yorkin osavaltiossa Yhdysvalloissa * Bedford, kaupunki Texasin osavaltiossa Yhdysvalloissa * Bedfordin piirikunta, kolme piirikuntaa Yhdysvalloissa * New Bedford, kaupunki Massachusettsin osavaltiossa Yhdysvalloissa == Henkilöitä == * David Bedford (s. 1949), brittiläinen kestävyysjuoksija * David Bedford (1937–2011), brittiläinen säveltäjä * Sybille Bedford (1911–2006), saksalais-brittiläinen kirjailija, kirjallisuustoimittaja ja elämäkerturi == Muita merkityksiä == * Bedford Vehicles, vuosina 1930–1992 toiminut brittiläinen ajoneuvovalmistaja * HMS Bedford oli James Bond -elokuvassa Huominen ei koskaan kuole upotettu fiktiivinen Britannian kuninkaallisen laivaston alus ;Britannian kuninkaallinen laivasto * HMS Bedford Galley, 34-tykkinen kaljuuna * HMS Bedford (1698), 70-tykkinen kolmannen luokan linjalaiva * HMS Bedford (1775), 74-tykkinen kolmannen luokan linjalaiva * HMS Bedford (1901), Monmouth-luokan panssariristeilijä.
Jano

Jano on tuntemus, joka ilmaisee elimistön tarvitsevan nestettä. Jano syntyy, kun elimistön vesipitoisuudet laskevat, suolapitoisuus kasvaa ja veren tilavuus pienenee. Nämä muutokset havaitaan sydän- ja verisuonijärjestelmän painereseptoreissa sekä aivojen hypotalamuksen suolapitoisuusherkissä soluissa. Sen seurauksena aivolisäke vapauttaa antidiureettista hormonia (ADH), joka saa munuaiset estämään veden kulkua ja tuottamaan vähemmän virtsaa. Munuaiset erittävät vereen reniini-entsyymiä, ja reaktiosarjan jälkeen muodostuu angiotensiini II -hormonia. Sen havaitsee aivokaaren alainen elin, joka on yhteydessä hypotalamukseen. Janon tunne syntyy, kun hypotalamus aktivoi enemmän ADH:tä tuottavia soluja. Jano saa eliön juomaan, mikä palauttaa nestetasapainon. Jos ihminen ei juo, vaikka janottaa, seurauksena on kuivuminen ja huono olo, heikotus tai ummetus. Ilman janoa juominen taas johtaa nesteen poistumiseen nopeasti elimistöstä ja vaaraan, että elimistön neste- ja suolatasapaino häiriintyy tai aiheutuu vesipöhö. Janontunne heikkenee ihmisen vanhetessa, sillä aivot eivät enää käske juomaan riittävän usein. Lääkkeet voivat aiheuttaa suun kuivumista, jota voi lievittää muutenkin kuin juomalla. Lisääntynyt jano on yksi diabeteksen oireista. ==Katso myös== *Nälkä ==Lähteet== Luokka:Ravinto-oppi
Sosiogrammi

Sosiogrammi on graafinen esitys henkilön sosiaalisista siteistä. Sosiogrammi voidaan tehdä eri kriteereillä, esimerkiksi sosiaalista suhteista tai vaikutuskanavista. Sosiogrammi laaditaan ryhmän jäsenille tehdyn kyselyn avulla. Sitä käytetään esimerkiksi kouluissa opetusryhmän sosiaalisia kartoitettaessa. Tällöin sosiogrammi kuvaa sitä, onko ryhmässä erityisen suosittuja tai eristäytyneitä oppilaita. Luokka:Sosiologia
Eero Korte

Eero Korte (s. 20. syyskuuta 1987 Orimattila) on suomalainen jalkapalloilija, joka pelasi kausina 2004–2016 Veikkausliigassa ja edusti FC Lahtea, JJK Jyväskylää sekä Tampereen Ilvestä. Hän oli pelipaikaltaan keskikenttäpelaaja. Hänen kasvattajaseuransa on Lahden Reipas, jossa hän pelasi kaikki juniorivuotensa. Korte nostettiin FC Lahden rinkiin ja pelasi ensimmäisen liigaottelunsa kaudella 2004, vain 16 vuoden iässä. Ensimmäinen liigamaali näki päivänvalonsa vuonna 2005. Johtuen useista loukkaantumisista hän nousi merkittävään rooliin joukkueessaan vasta kaudella 2006 pelaten valtaosassa sarjaotteluita. Vuonna 2008 Korte oli jo yksi tärkeimpiä tekijöitä, kun FC Lahti sijoittui sarjassa kolmanneksi ja saavutti historiansa ensimmäisen Veikkausliiga-mitalin. Korte siirtyi JJK Jyväskylään kaudeksi 2011 FC Lahden pudottua Ykköseen. Korte on käynyt useasti Euroopassa harjoitusleireillä, ollen muun muassa ollut Ajaxin, Chelsean ja Fiorentinan testattavana.FC Lahden Eero Korte Ajaxin testiin Veikkausliiga, 14. lokakuuta 2003.Korte Chelsean leirille Veikkausliiga, 4. huhtikuuta 2004.Eero Korte leirille Fiorentinaan Veikkausliiga, 27. lokakuuta 2004. Korte on pelannut myös useita otteluita Suomen alle 17- ja 19-vuotiaiden maajoukkueissa. Lokakuussa 2007 Korte kutsuttiin Suomen alle 23-vuotiaiden maajoukkueeseen, joka kohtasi Vietnamin Hanoissa pelattavassa Agribank Cupissa Vietnamin, Zimbabwen ja Uzbekistanin alle 23-vuotiaiden maajoukkueet.Haastajamaajoukkue VietnamiinSuomen Palloliitto, 19. lokakuuta 2007 == Lähteet == Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Atlantic Airways

Atlantic Airways on Färsaarten kansallinen lentoyhtiö. Se on perustettu vuonna 1987. Se operoi kotimaan ja ulkomaan lentoja Vágarin lentoasemalta. Yhtiön fäärinkielinen nimi on Atlantsflog. ==Kansainväliset reittikohteet== * **Reykjavik * **Stord **Stavanger * **Billund **Kööpenhamina **Ålborg * **Aberdeen **Shetlandinsaaret (Sumburgh) **Lontoo (Stansted) **Newcastle ==Laivasto== Yhtiön laivasto elokuussa 2021: Atlantic Airwaysin laivasto Konetyyppi Lukumäärä Tilauksia Airbus A320-200 1 — Airbus A320neo 2 2 AgustaWestland AW139 2 — Yhteensä 5 2 Laivaston keski-ikä 2,7 vuotta (Elokuu 2021). ==Lähteet== ==Aiheesta muualla== * Atlantic Airwaysin kotisivu Luokka:Tanskalaiset lentoyhtiöt Luokka:Färsaarten liikenne
Kikwit

Kikwit on satamakaupunki Lounais-Kongossa, Kwilu-joen rannalla. Se on Kwilun maakunnan pääkaupunki ja tärkein kaupallinen keskus. Vuoden 2004 arvion mukaan siellä asui 294 210 asukasta.Citypopulation.de Kikwitissä puhutaan kitubaa. Kikwit oli aikaisemmin vilkas kauppapaikka, mutta sen infrastruktuuri on jäänyt jälkeen kehityksestä, ja kaupunki taantui 1900-luvun loppupuolella. Vuonna 1995 kaupungissa puhkesi Ebola-viruksen aiheuttama epidemia, jonka seurauksena 316 henkilöä sairastuihttp://www.ncbi.nlm.nih.gov/pubmed/9988170 ja 245 menehtyihttp://www.jstor.org/pss/30117595. == Lähteet == Luokka:Kongon demokraattisen tasavallan kaupungit
Rastatukka

Rastatukka on tukka, johon on tehty tai annettu muodostua lukuisia pitkähköjä lettimäisiä takkuja. Rastakampauksia ovat tehneet esimerkiksi muinaiset egyptiläiset, germaaniheimot, viikingit, Tyynenmeren saarelaiset, varhaiskristityt ja Australian aboriginaalit sekä Afrikan somalit, gallat, maasait, ašantit ja fulanit. Nykyaikana 1900-luvun lopulta alkaen rastatukka on yleistynyt myös länsimaissa Jamaikan rastafarikulttuurin vaikutuksesta. Jamaikan rastafarimiehille vapaasti kasvava takkuinen, leikkaamaton tukka ja parta ovat Vanhaan testamenttiin perustuva merkki liitosta Jumalan kanssa. Rastaletit liittyvät rastamiehillä myös heidän afrikkalaiseen identiteettiinsä. Afrohiuksiin rastaletit muodostuvat luonnollisesti, ilman käsittelyä. Länsimaissa rastatukka on monille vain kampaus, eikä siihen liitetä uskonnollisia tai kulttuurisia merkityksiä. Rastatukkaa tehtäessä hiukset takutetaan kammalla, hierotaan käsien välissä pötköiksi ja tiivistetään pistelemällä huovutusneulalla. Sen jälkeen lettejä tiivistetään edelleen vesipesujen ja huovutusneulan avulla. Rastatukka on melko työläs kampaus ylläpitää. ==Lähteet== == Aiheesta muualla == Luokka:Hiustyylit Luokka:Rastafari Luokka:2010-luvun muoti Luokka:1990-luvun muoti Luokka:Seulonnan keskeiset artikkelit
M/S Birka Gotland

M/S Birka Gotland (aiemmilta nimiltään M/S Birka Stockholm ja M/S Birka Paradise) on Viking Line- ja Gotlandsbolaget -laivayhtiöiden omistama risteilyalusBirka Gotland, joka liikennöi Tukholma–Maarianhamina–VisbyUusi risteilyreitti julki: Gotlanti avautuu suomalaismatkailijoille aivan uudella tavalla. HS 10.8.2023. ja Tukholma–Maarianhamina -reiteillä. Vuosina 2006–2020 Birka oli tehnyt kesäisin useita pidempiä risteilyjä Tukholmasta. Alus on tasokkaasti sisustettu ja muistuttaa Karibianmeren loistoristeilijöitä kokoaan lukuun ottamatta. Laivalla on muun muassa ympärivuotinen auringonotto- ja uintimahdollisuus. Alus on alun perinkin tarkoitettu vain risteilykäyttöön, minkä vuoksi siinä ei ole autokantta. Gotlandsbolaget osti M/S Birka Stockholmin Rederiaktiebolaget Eckeröltä vuonna 2023 noin 38 miljoonalla eurolla. Alus aiotaan asettaa Tukholman, Maarianhaminan ja Visbyn väliseen liikenteeseen. Liikennöinti on tarkoitus aloittaa keväällä 2024. Elokuussa 2023 Viking Line ilmoitti ostavansa 50 % Birka Stockholmista 19 miljoonalla eurolla. == Hytit == Kaikissa Birkan hyteissä on ainakin kaksi sänkyä, WC, suihku, puhelin, hiustenkuivain ja ilmastointi. *Paradise Tourist -hytit sijaitsevat kannella 2 ja niitä on saatavilla sekä sisä- että ulkohytteinä. *Handicap-hytit sijaitsevat kannella 4. Ikkunattomia sisähyttejä. *Paradise Class ja Paradise Sea View -hytit sijaitsevat kansilla 4, 7, 8 ja 9, Paradise Sea View -ulkohytit sijaitsevat kannella 4. *Paradise Quality -hytit sijaitsevat kansilla 7-9. Niissä on suuret ikkunat, jääkaappi ja kassakaappi. *Paradise DeLuxe -hyteissä on parivuode, sohva, jääkaappi ja kassakaappi, sekä minibaari, jossa pullo kuohuviiniä. Hytit sijaitsevat kannella 8. *Paradise Suite -hytit sijaitsevat kansilla 7 ja 8. Erillinen olohuone ja makuuhuone parivuoteella. Suihku, kylpyamme, ja erillinen WC, sekä minibaari, jossa pullo samppanjaa. *Paradise Suite Etage -hyttiluokka on Birkan paras, kaksikerroksinen hyttiluokka. Kannella 7 on olohuone ja kannella 8 makuuhuone. Olohuoneessa on sohva, ruokailuryhmä ja suuri panoraamaikkuna. Erillinen WC, ja kylpyhuone ammeella ja suihkulla. Hintaan sisältyy aamiainen ja hoito kahdelle kylpyläosastolla. Lisäksi minibaarissa on samppanjaa. == Kannet == *Kansi 11: lenkkeilyrata *Kansi 10: Paradise Beach, Paradise Relax & Spa, Paradise Lounge (panoraamabaari) ja Paradise Sundeck *Kansi 9: hyttejä *Kansi 8: hyttejä *Kansi 7: hyttejä *Kansi 6: Yacht Club Bar, Havanna Cigar Club, Whisky Bar, leikkihuone, ravintola Grand Buffé, ravintola Four Seasons, ravintola Le Bistro ja kokoustilat *Kansi 5: neuvonta, Café Brazil, Pub Pacific, tax-free-myymälä, Perfume, vaatekauppa ja Club Copacabana *Kansi 4: hyttejä *Kansi 3: hyttejä *Kansi 2: hyttejä == Lähteet == == Aiheesta muualla == * Rederiaktiebolaget Eckerö * Birka Line * Birka ex Birka Paradise Video Clips Birka Gotland
Alkiolevy

Alkiolevy on sisäsolumassan osa, josta kehittyy alkio. Alkiolevy lohkeaa alkionystyn keskimmäisestä osasta. ==Lähteet== Luokka:Embryologia
Alleghenyvuoret

Alleghenyvuoret on vuoristo Pohjois-Amerikan itäosassa. Se on osa Appalakkeja, ja ulottuu Pennsylvanian, Marylandin ja Länsi-Virginian osavaltioihin.Allegheny Mountains Encyclopedia Britannica Länsi-Virginian puolella Alleghenyvuorten rinteillä kasvaa pihlaja, punakuusi (Picea rubens) ja palsamipihta (Abies balsamea), jotka muuten ovat paljon pohjoisempia lajeja. Alleghenyvuorten huippuja: * Spruce Knob (1 482 m) * Thorny Flat (1 475 m) * Bald Knob (1 475 m) * Mont Porte Crayon (1 454 m) * Red Spruce Knob (1 433 m) * Mace Knob (1 429 m) * Red Lick Mountain (1 428 m) * Beech Flat Knob (1 427 m) == Lähteet == == Aiheesta muualla == Luokka:Yhdysvaltain vuoristot Luokka:Pennsylvanian maantiede Luokka:Marylandin maantiede Luokka:Länsi-Virginian maantiede
Divinefire

Divinefire on kahden ruotsalaismiehen ja yhden suomalaismiehen muodostama kristillinen, sinfonista power metalia soittava yhtye, joka perustettiin keväällä 2004. Yhtye on julkaissut viisi albumia. Yhtyeessä on ollut vierailijoita muun muassa Narniasta ja Renascentista. == Jäsenet == *Christian Liljegren – laulu ja taustalaulu *Jani Stefanovic – kitarat, rummut ja koskettimet *Andreas Olsson – basso Yhtyeen levyillä ovat vierailleet muun muassa: *Carl Johan Grimmark (Narnia) *Hubertus Liljegren (Crimson Moonlight) *Mikko Härkin (Random Eyes, Essence of Sorrow, Kotipelto, ex- Sonata Arctica ja ex-Wingdom) *Pontus Norgren (The Poodles) == Diskografia == *Glory Thy Name (2004) *Hero (2005) *Into a New Dimension (2006) *Farewell (2008) *Eye of the Storm (2011) == Aiheesta muualla == * Divinefiren virallinen sivusto * Luokka:Ruotsalaiset power metal -yhtyeet Luokka:Ruotsalaiset sinfoniset metalliyhtyeet Luokka:Suomalaiset kristilliset metalliyhtyeet Luokka:Suomalaiset power metal -yhtyeet
Kuopio tanssii ja soi

Kuopio tanssii ja soi on Pohjoismaiden vanhin ja laajin kansainvälinen tanssifestivaali.Kuopion tapahtumia Viikon mittaisessa ohjelmassa on tanssi- ja musiikkiesityksiä sekä koulutusta. == Historia == Idean tapahtuman järjestämisestä sai vuonna 1967 Kuopion kaupungin silloinen orkesterinjohtaja Lauri Siimes, palattuaan opintomatkaltaan Yhdysvalloista. Tapahtuman ideointiin osallistui Siimeksen lisäksi Kuopion silloinen kaupunginjohtaja Eino Luukkonen, teatterijohtaja Aimo Hiltunen sekä Kuopion balettikoulun silloinen johtaja Elsa Sylvestersson. Festivaalia on järjestetty vuodesta 1970 lähtien, jolloin festivaali oli nimeltään Kuopio tanssii. Vuonna 1971 tapahtuman nimi muutettiin nykyiseksi, Kuopio Tanssii ja Soi.Liikekieli.com – Taidetanssi-instituutiot Suomessa, osa 3: Kuopio Tanssii ja Soi (luettu 2.8.2007) == Tapahtuma nykyään == Kuopio tanssii ja soi -tapahtuman taiteellisena johtajana toimii Riku Lehtopolku (2020-) ja toiminnanjohtajana syyskuusta 2022 lähtien Salima Peippo. Vuosina 2002–2019 taiteellisena johtajana toimi Jorma Uotinen. Vuosina 1996–2021 toiminnanjohtajana toimi Anna Pitkänen ja hänen jälkeensä vuoden verran Johanna Rajamäki. Festivaalin ohjelmisto koostuu noin kahdestakymmenestä nykytanssin, klassisen baletin ja folkloren (mm. flamenco, breakdance) tanssiesityksestä, noin neljästäkymmenestä tanssin ammattilaisille, harrastajille ja aloittelijoille tarkoitetusta tanssikurssista, sekä kattavasta tori-, klubi- ym. ilmaisohjelmatarjonnasta. Vuosittain festivaalin eri tapahtumissa vierailee kymmeniätuhansia ihmisiä. Finland Festivals nimesi Kuopio tanssii ja soi -tapahtuman vuoden 2006 festivaaliksi. Vuonna 2009 järjestettiin 40. Kuopio tanssii ja soi (11.-17.6.2009), joka ylitti tavoitteensa. Esitykset keräsivät yli 8 000 katsojaa. ==Lähteet== ==Aiheesta muualla== *Tapahtuman kotisivut *Tanka – Suomalaisen tanssin tietokanta Luokka:Tanssitapahtumat Luokka:Kuopion tapahtumat Luokka:Kuopion musiikki
José Miguel Gómez

José Miguel Gómez (6. kesäkuuta 1853 Santa Clara, Kuuba − 13. kesäkuuta 1921 New York, USA) oli Kuuban toinen presidentti. ==Nuoruus ja sotahistoria== José Miguel Gómez syntyi vauraaseen plantaasinomistajaperheeseen. Jo nuorena Gómez osoitti taipumuksia sotilasuralle ja jo ennen 20. syntymäpäiväänsä hän liittyi armeijaan ja taisteli ensin kymmenvuotisessa sodassa ja myöhemmin pienessä sodassa espanjalaisia vastaan. Alle 24-vuotiaana hän oli kohonnut everstiluutnantiksi. Vuonna 1895 Gómez liittyi taistelijana Kuuban itsenäisyyssotaan, jossa palveli synnyinkaupunkinsa prikaatin johtajana ja nousi nopeasti everstiluutnantin arvoon. Santa Clarassa vietettynä aikana hänestä tuli paitsi merkittävä sotilaallinen johtaja myös arvostettu poliittinen hahmo. Tuona aikana hän osallistui myös Perustuslailliseen konferenssiin joka laati maalle sen ensimmäisen varsinaisen perustuslain. Yhdysvaltain miehityksen päätyttyä Gómezista tuli Santa Claran alueen kuvernööri. ==Politiikka== 28\. tammikuuta 1908 Gómezista tuli Kuuban toinen presidentti. Hänen presidenttikauttaan leimasivat paluu vanhaan ajatteluun muun muassa siten, että hallituksen virkamiesten valta kasvoi ja byrokratia lisääntyi. Kuten moten Karibianmeren alueen johtajista häntä ennen ja jälkeen, Gómez osoitti taipumusta hallita kaikkia hallinnon aloja liki tyrannimaisella otteella. Hän ei kuitenkaan kaudellaan syyllistynyt varsinaisiin ylilyönteihin kuten muun muassa seuraajansa Gerardo Machado. Gómezin hallinnon ainoina varsinaisina ylilyönteinä voidaan pitää muun muassa hyökkäystä kenraali "Pino" Guerraa vastaan. Hyökkäyksen toteuttivat kapinalliset voimat jotka vastustivat hänen nimittämistään maan armeijan johtoon. Myös Gómezin hallintoa syytettiin tapauksesta, mutta maan tavan mukaan heitä ei koskaan osoitettu syyllisiksi taikka syytetty oikeudessa. Gómez toimi maansa presidenttinä kahden kauden ajan. Kautensa päättyttyä 20. toukokuuta 1913 hän erosi virastaan. Maassa tapahtuneiden poliittisen ilmapiirin muutosten seurauksena José Gómez pakeni Yhdysvaltoihin jossa kuoli 1921. == Lähteet == Luokka:Kuuban presidentit Luokka:Vuonna 1853 syntyneet Luokka:Vuonna 1921 kuolleet
Like Kustannus

Like Kustannus Oy on vuonna 1987 perustettu suomalainen kirjakustantamo. Like on yleiskustantamo, jonka vahvuuksia ovat musiikki- ja populaarikulttuurikirjat, sarjakuvat, elokuva- ja teatterikirjat, scifi ja yhteiskunnallisesti kantaa ottavat kirjat. Like on kuulunut Otavaan vuodesta 2006. ==Historia== Like Kustannus perustettiin vuonna 1987 Vanhan kuppilassa. Kustantamo syntyi Helsingin yliopiston matemaattisten aineiden opiskelijoiden ainejärjestön Limeksen Elokuvakerhon (lyhenne Lieke) elokuvakirjahankkeesta. Alkuperäisestä nimestä Lieke jouduttiin luopumaan, koska kyseessä oli suojattu sukunimi. Perustajajäseniä olivat muun muassa Hannu Paloviita, Timo Ernamo ja Mika Siltala. Kustantamon ensimmäiset julkaisut olivat pääasiassa elokuvakäsikirjoituksia. Ensimmäinen myyntimenestys oli Ralf Königin Tappajakondomi-sarjakuva, minkä innoittamana alettiin julkaista enemmänkin koti- ja ulkomaisia sarjakuvia. Myös kaunokirjallinen julkaisutoiminta alkoi vähitellen, ja Mikael Niemen Populäärimusiikkia Vittulajänkältä nousi suurmenestykseksi. Vuonna 1994 Like perusti oman lehtensä Like-uutiset, mikä kasvatti pienkustantamon näkyvyyttä. Yhdessä Suomen rauhanpuolustajien kanssa Like alkoi julkaista yhteiskunnalliseen kirjallisuuteen keskittyvää Pystykorva-sarjaa. Kääntöpiiri-kustantamon oston jälkeen perustettiin myös yhteiskunnallista naisnäkökulmaa esiin tuova Kääntöpiiri-sarja. Vuonna 1999 Like luopui omasta kirjapainostaan. ==Nykyhetket== Liken kotimaisia kirjailijoita ovat muun muassa Kyllikki Villa ja Arno Kotro sekä Kauko RöyhkäLike on Like: Kirjoja vuodesta 1987, Toimittanut Timo Forss, 2007, sivut 63–65, Kikka Laitinen ja Jouni Hynynen musiikin puolelta. Sofi Oksanen siirtyi Liken leipiin loppuvuodesta 2011. Lisäksi kustantamo on julkaissut kantaa ottavia teoksia varteenotettavilta ulkomaisilta kirjailijoilta, kuten Ryszard Kapuścińskilta ja Noam Chomskylta. Käännetyistä ulkomaisten muusikkojen teoksista suurin menestys on ollut Mötley Crüe -yhtyeen raisu historiikki Törkytehdas. Vuoden 2006 alusta lähtien Like Kustannus on toiminut itsenäisenä yhtiönä Otavan alaisuudessa. Vuonna 2013 Liken johto koostui seuraavista henkilöistä: * toimitusjohtaja Pasi Vainio * julkaisujohtaja Päivi Paappanen * kustannusjohtaja (freelancer) Harri Haanpää == Lähteet == * * Otavalainen 2/2007 === Viitteet=== == Aiheesta muualla == * Liken kotisivu Luokka:Suomalaiset kirjankustantamot Luokka:Otava-konserni
Two Witches

Two Witches on vuonna 1987 Tampereella perustettu goottirock-yhtye. Yhtye toimi alun perin nimellä Noidat, mutta nimi vaihtui nykyiseen englanninkieliseen muotoonsa jo 1988. Perustajajäseniin kuuluivat Jyrki Witch (ent. Virtanen) ja Anne Nurmi. Yhtyeen kokoonpano on vaihdellut useita kertoja yhtyeen uran aikana. Nurmi lopetti yhtyeessä 1993 siirtyessään sveitsiläiseen Lacrimosa-yhtyeeseen. Two Witches on tehnyt kiertueita Euroopassa ja Etelä- Amerikassa. == Nykyiset jäsenet == *Jyrki Witch – laulu *HayDee Sparks – kitara *Marko "Gravehill" Hautamäki – kitara & syntetisaattori *Aleksi – basso *Alarik – rummut *Zynthexia – koskettimet == Entiset jäsenet == * Anne Nurmi == Tuotanto == === Albumit === *Agony of the Undead Vampire part. 2 (1992) *The Vampires Kiss (1993) *Phaeriemagick (1993) *Bites (1995) *Bites and Kisses (1996) *Eternal Passion (1999) *Wenches, Witches and Vampyres (2001) *Goodevil (2014) === Kokoelmat & uudelleenjulkaisut === *Into the Darklands (1996) (yhdessä Advanced Artin kanssa) *Agony of the Undead Vampire, part II - Jubilee Edition (2001) *Saints & Sinners (2005) (2CD Kokoelma) *The Singles Collection (2005) *Eternal Passion (2005) (uudelleenjulkaisu, digipak) *Bites (2006) (uudelleenjulkaisu, bonusvideo) *Inner Circle Outsiders (2009) (2CD, digipak, kokooma) === EP:t === *Bloody Kisses (1994) *Talvenaika (1997) *May You Be in Heaven (2002) *Sacrifice EP (2004) *Crucified EP (2010) === Singlet 12" === *Pimeyden Jousi remixes (2003) === Singlet 7" === *Pimeyden Jousi (1988) *Cat's Eyes (1988) *Like Christopher Lee (1989) *Dead Dog's Howl (1991) *Inner Circle Outsider (2012) == Aiheesta muualla == * * Virallinen kotisivu (arkistoitu) Luokka:Suomalaiset goottirockyhtyeet
Charles Kamathi

Charles Kamathi (s. 18. toukokuuta 1978 Nyeri, Kenia) on kenialainen kestävyys- ja maastojuoksija. Kamathin ensimmäiset arvokilpailut olivat 2000 Vilamourassa järjestetyt maastojuoksun maailmanmestaruuskilpailut, joissa hän sijoittui pitkällä matkalla seitsemänneksi. Seuraavana vuonna hän oli Oostendessa maastojuoksun MM-kisoissa pitkällä matkalla kolmas ja voitti MM- kultaa Edmontonin MM-kisoissa 10 000 metrin juoksussa ajalla 27.52,25. Vuonna 2002 Kamathi juoksi viidenneksi Dublinin maastojuoksun MM-kisoissa pitkällä matkalla sekä yhdeksänneksi puolimaratonin MM-kisoissa Brysselissä. 2003 hän oli Pariisin MM-kisoissa 10 000 metrillä seitsemäs ja IAAF:n yleisurheilufinaalissa kahdeksas 5 000 metrin juoksussa. Kamathi sijoittui vuonna 2004 Brysselin maastojuoksun MM-kisoissa pitkällä matkalla viidenneksi. Samana vuonna hän voitti Afrikan mestaruuden 10 000 metrillä, mutta jäi Ateenan olympialaisissa samalla matkalla kolmanneksitoista. IAAF:n yleisurheilufinaalissa samana vuonna hän oli 5 000 metrillä seitsemäs. Vuonna 2005 Kamathi juoksi kymmenenneksi maastojuoksun MM-kisoissa pitkällä matkalla ja oli samalla voittamassa joukkuekilpailussa hopeaa. Helsingin MM-kisoissa hän oli 10 000 metrillä kahdestoista. Kamathi juoksi ensimmäisen maratoninsa Milanossa joulukuussa 2007 ja huhtikuussa 2008 hän juoksi Rotterdamin maratonilla kolmanneksi ajalla 2.07.33. ==Ennätykset== * 3 000 metrin juoksu: 7.41,89 (2003) * 5 000 metrin juoksu: 13.02,51 (2002) * 10 000 metrin juoksu: 26.51,49 (1999) * 15 kilometrin maantiejuoksu: 42.04 (2002) * 10 mailin maantiejuoksu: 46.05 (2001) * Puolimaraton: 1.00.22 (2002) * Maraton: 2.07.33 (2008) ==Lähteet== * === Viitteet === Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1978 syntyneet Luokka:Elävät henkilöt
Villähde

thumb|Villähteeläinen Valtteri Bottas. Villähde on entisen Nastolan kunnan lounaisosaan sijoittuva kylä, joka kuuluu nykyään Lahteen. Salpausselän reunamuodostuma, rautatie ja maantiet halkovat kylää. Siellä sijaitsevat mm. K-Market Solina, Sale, kyläkirjasto ja -toimisto, ABC Nastola, Tokmanni Nastola, S-market Villähde, Lähde-grilli, Lähdekrouvi, Erstan ja Villähteen koulut, Villähteen Leipä sekä Villähteen Kukkasen ja Kymijärven uimarannat. Villähteellä toimi aikaisemmin myös Lahden Autokorin linja-autotehdas, jonka tuotanto siirrettiin uusiin tiloihin Lahteen. Nykyisin Autokorin tiloissa toimii Liike- ja yrityskeskus Kori yli 40 yrityksen voimin. Villähteelle on myös joulukuussa 2010 avattu rautatieasema, jossa pysähtyvät Lahden ja Kouvolan välillä kulkevat taajamajunat. Asema oli henkilöliikenteen käytössä aiemmin vuosina 1888–1970. F1-kuljettaja Valtteri Bottas on kotoisin Villähteeltä. ==Katso myös== *Erstan kartano == Lähteet == ==Aiheesta muualla== * Villähteen kyläyhdistys ry Luokka:Nastolan kylät Luokka:Lahden kaupunginosat Luokka:Päijät-Hämeen maakunnan entiset taajamat
Club Teatria

Club Teatria on Oulussa sekä Torniossa sijaitseva keikkapaikka. == Historia == Alun perin Club Teatria toimi Oulun Limingantullissa vuosina 2005–2013. Se perustettiin Atrian entiseen tehdashalliin. Club Teatria avattiin 7. toukokuuta 2005 Twisted Sister -yhtyeen konsertilla. Club Teatria oli Suomen suurin rockklubi-monitoimitila: lattiapinta-ala oli noin 2 000 neliömetriä, ja tilan korkeus oli noin 15 metriä. Club Teatrian yleisökapasiteetti oli tapahtumasta riippuen noin 2 500 henkilöä. Jääkiekkoilija Janne Niinimaa oli yksi klubin perustajista, mikä toi Club Teatrialle julkisuutta etenkin sen perustamisen yhteydessä. Lisäksi Teatria toimi monipuolisena messu- ja viihdetapahtumien järjestämispaikkana. Teatria-nimeä käytettiin ensimmäisen kerran Oulun kaupunginteatterin toimiessa siellä sijaistiloissa, varsinaisen teatterirakennuksen ollessa kunnostettavana. Teatrian rakennus purettiin vuonna 2014, ja sen paikalle rakennettiin kerrostaloja. Purkupiha Oy siirsi rakennuksen Lahteen, jossa se toimii kierrätyslaitoksena. Club Teatrian uudet tilat sijaitsivat tammikuusta 2017 alkaen Torniossa. Elokuussa 2018 sanomalehti Kaleva uutisoi, että Teatrian toiminta käynnistyi Oulussa uudelleen Limingantullissa Krouvintiellä rakennuksessa, jossa toimi aikaisemmin Starkki-ketjun rautakauppa. Rakennuksen omistaja Väylävirasto kuitenkin purki rakennuksen ratatöiden ja sillan tieltä vuonna 2022. Toiminnan on edelleen määrä jatkua myös Torniossa entiseen tapaan. 15\. lokakuuta 2018 Club Teatrian sosiaalisen median kanavat ja verkkosivut jakaantuivat omiin Oulun ja Tornion toimintaan keskittyviksi kanavikseen. Uuden Club Teatria Oulun avajaiset olivat 16.–17. marraskuuta 2018. Teatrian on määrä saada uudet toimitilat Oulun Nallikariin tai Hietasaareen lähivuosina, mutta rakentaminen on viivästynyt. == Lähteet == == Aiheesta muualla == * Club Teatrian virallinen kotisivusto Luokka:Limingantulli Luokka:Oulun rakennukset ja rakennelmat Luokka:Tornion rakennukset ja rakennelmat
TCP-kaappaus

TCP-kaappaus tarkoittaa TCP:n mahdollistamaa protokollalla luotua yhteyden väärentämistä tai kaappaamista. Toimenpide perustuu IP-väärennökseen, jossa käytännössä väärennetään IP-pakettien lähdeosoite, muutoin pyritään aivan normaalisti muodostamaan TCP-yhteyttä. Ongelmaksi tulee kuitenkin väärennetyn osoitteen käyttäytyminen; kun se saa kohdeasemalta SYN/ACK-paketin. Normaalisti tähän tulisi :n mukaan vastata kohdeasemalle RST-valitsimella (ilmaisu hylätä yhteys välittömästi) varustetulla paketilla portin ollessa kiinni ja tämä aiheuttaisi luonnollisesti kaappauksen epäonnistumisen. Ongelma voidaan ratkaista mm. SYN-tulvaamalla kohdekoneen TCP-pino, jonka toivottu vaikutus olisi kykenemättömyys vastata yhteyspyyntöihin. Ratkaisu voi myös olla väärennetyn aseman yhteyksien hallinta, joka toisaalta edellyttäisi jonkin asteista asemaan tunkeutumista. Päällimmäinen ongelma kaappauksen onnistumisessa on kuitenkin TCP-yhteyden vaatimien kuittaus- eli ACK- numeroiden oikeellisuus väärennetyissä paketeissa; mikäli numerot eivät täsmää yhteyden muodostus epäonnistuu. Jos vastauspaketteja ei mitenkään voida nähdä (koska ne reititetään väärennettyyn osoitteeseen) täytyy kuittausnumerot pystyä päättelemään, jotta niihin voitaisiin lähettää oikealta näyttävä vastaus. Aikaisemmin TCP-pinojen aloittavat järjestysnumerot noudattivatkin yksinkertaisia kaavoja, joka saattoi olla verkkotiedustelua käyttämällä helpostikin selvitettävissä. Kaappausta pidettiin aikaisemmin hyvin teoreettisena ja vainoharhaisten henkilöiden spekulaationa kunnes se lopulta toteutettiin. TCP-pinototeutusten tuottamien järjestysnumeroiden ennustettavuutta on kaappausten jälkeen jossakin määrin onnistuneesti pyritty vaikeuttamaan. Kuuluisa krakkeri Kevin Mitnick käytti TCP-kaappausta murtautuessaan tietoturvaekspertti Tsutomu Shimomuran koneeseen. Kaappausta ei todellisuudessa tarvittu kuin muutaman paketin verran; Mitnick käytti hyväkseen kahden koneen luottamussuhteita rlogin-palveluissa, jolloin hän onnistui muokkaamaan Shimomuran rlogin-palvelimen erästä konfigurointitiedostoa siten, että etäkirjautumiset hyväksyttiin ilman salasanaa kaikista koneista. Vaikka kaappaus kesti kokonaisuudessaan vain muutaman sekunnin murto-osan, se oli kuitenkin olennainen osa kyseisen tietomurron onnistumista. ==Katso myös== * IP-väärennös ==Aiheesta muualla== * Tsutomu Shimomuran uutisryhmäviesti koneeseensa murtautumisesta, kun Kevin Mitnick käytti TCP-kaappausta Luokka:TCP/IP Luokka:Tietoverkkojen tietoturva
Maan vapautusrintama

Maan vapautusrintama (, ELF) on vuonna 1992 Brightonissa Englannissa perustettu ilman varsinaista organisaatiota oleva radikaali "ekoterrorismia" harrastava liike. Liikkeen aatteeseen kuuluu taloudellisen tappion aiheuttaminen niille, jotka hyötyvät ympäristön tuhoamisesta, ja kaiken ihmisiin kohdistuvan vahingoittamisen välttäminen. Aate ja toimintamalli on Eläinten vapautusrintaman kaltainen. Näiden kahden liikkeen nimissä on tehty suurin osa laittomasta ympäristöaktivismiin liittyvästä ilkivallasta ja sabotaaseista. Maan vapautusrintama ei ole perinteisessä mielessä järjestö vaan yhteinen toimintamalli, jolla ei ole johtoa tai hierarkiaa. Se koostuu itsenäisistä ryhmistä tai yksilöistä, jotka tunnustavat liikkeen aatteen ja toimivat sen mukaisesti.Arto Lindblom, 1998–04, sivu 84, Radikaali ympäristöaktivismi modernin murroksessa (pro-gradu) Aktiivisimmin Maan vapautusrintama toimii Britanniassa, Kanadassa ja Yhdysvalloissa, ja se on aiheuttanut toiminnallaan satojen miljoonien eurojen arvosta tappioita yrityksille. Maan vapautusrintama on Yhdysvalloissa käyttänyt useissa iskuissa palopommeja ja räjähteitä.FBI, ATF address domestic terrorism, CNN 19.5.2005. Maan vapautusrintaman iskuista syytettyjä henkilöitä on vangittu useissa maissa. Kuuluisin vanki lienee Jeffrey "Free" Luers, joka istuu 23 vuoden tuomiota kolmen kaupunkimaasturin polttamisesta Yhdysvalloissa. Suomessa ilkivaltaa on tehty ELF:n nimissä ainakin 90-luvun loppupuolellaMuutoksen kevät, Laittomat suoran toiminnan iskut suomessa 1999 , mutta ilman suurta kansainvälistä huomiota. ==Lähteet== ==Aiheesta muualla== * "Vallankumouksen sytyttäjät". MVR:n toimintaa perusteleva ja esittelevä video. * Laittoman suoran toiminnan iskut Suomessa vuosina 1993–1999 Luokka:Anarkistiset järjestöt Luokka:Terroristijärjestöt Luokka:Ympäristöjärjestöt
Tuomarinkartano

Tuomarinkartano () on Tuomarinkylän kaupunginosaan kuuluva osa-alue Pohjois- Helsingissä. Tuomarinkartano kuuluu Itä-Pakilan peruspiiriin. Tuomarinkartano rajoittuu lännessä Tuusulanväylään ja idässä Vantaanjokeen. Kaupunginosan eteläraja kulkee Koivumäentietä pitkin ja jatkuu idempänä Vantaanjokea kohti kutakuinkin samaa itä-länsi -linjaa seuraten. Alueen eteläpuolelle sijoittuu Itä-Pakila siirtolapuutarhoineen. Tuomarinkartanossa asuu noin 300 henkeä (1.1.2013), työpaikkoja alue tarjosi 186 hengelle (31.12.2003).Helsinki alueittain (2005). Itä-Pakilan peruspiiri. (pdf) == Toimintoja Tuomarinkartanossa == Tuomarinkartanon keskellä sijaitsee Tuomarinkylän kartano 1800-luvulta peräisin olevine puistoalueineen. Kaupunki viljelee kartanon laajoja peltoalueita. Komea kustavilaisen tyylin kartano on nykyään Helsingin kaupunginmuseon ylläpitämä ja yhdessä tallien kanssa aktiivisesti ratsastusharrastajien käytössä. Kartanon rakennuksissa toimi vuoteen 2013 asti Tuomarinkylän museo. Hevosharrastajia palvelevat Tuomarinkylän ratsastuskoulu, Tuomarinkartanon ratsastusopisto sekä kolme yksityistallia. Itä-Pakilan kyljessä sijaitseva, ympäristökasvatusta ja viestintätaitoja painottava Metsolan ala-asteen koulu kuuluu Tuomarinkartanon alueeseen. Ulkoilureitti kulkee Vantaanjoen vartta pitkin. Kevyen liikenteen silta yhdistää Tuomarinkartanon Tapaninvainioon Vantaanjoen itäpuolella. Tuomarinkyläntien eteläpuolella sijaitsee myös vinttikoirien juoksurata (Vinttikoirakeskus), jossa järjestetään juoksuharjoitusten ja -kilpailujen lisäksi muun muassa koiranäyttelyitä. == Lähteet == == Aiheesta muualla == * Tuomarinkartano satelliitista. Vaikka satelliittikuvan tekstityksessä lukee Tuomarinkylä, kyseessä on Tuomarinkartano. Se ulottuu lännessä Tuusulanväylään ja idässä Vantaanjokeen. * Tuomarinkylän ratsastuskoulu * Tuomarinkartanon ratsastusopisto Luokka:Tuomarinkylä Luokka:Helsingin osa-alueet
Allegheny

Allegheny voi viitata seuraaviin paikannimiin: * Allegheny, entinen kaupunki Yhdysvaltojen Pennsylvaniassa * Allegheny, joki Yhdysvaltain itäosassa * Alleghenyvuoret, vuoristo Yhdysvaltain itäosassa
Technip

Technip S.A. on suuri ranskalaislähtöinen, maailmanlaajuisesti toimiva yhtiö, joka suunnittelee, valmistaa ja toimittaa laitteita öljy-, kaasu- ja petrokemian teollisuudelle. Yhtiöllä on Suomessa tytäryhtiö Technip Offshore Finland Oy, joka omistaa Rauma-Repola Oy:lle aikanaan kuuluneen Mäntyluodon telakan. Mäntyluodossa valmistetaan nykyään pääasiassa raskaita teräsrakenteita öljyntuotantoon. Technipin liikevaihto vuonna 2005 oli 5,4 miljardia euroa ja sen palveluksessa oli noin 21 000 henkilöä, joista Technip Offshore Finlandin palveluksessa on noin 850 henkilöä. Luokka:Ranskalaiset yritykset Luokka:Suomalaiset metalliteollisuusyhtiöt Luokka:Petrokemianteollisuuslaitevalmistajat Luokka:Ranskalaiset pörssiyhtiöt
Mario Smash Football

Mario Smash Football (Yhdysvalloissa nimellä Super Mario Strikers) on Next Level Gamesin kehittämä ja Nintendon julkaisema jalkapalloaiheinen urheilupeli. Peli on julkaistu vuonna Nintendo GameCubelle. == Pelaaminen == Pelissä on karsittu realismista ja muun muassa erotuomari on poistettu kentältä ja sivu- ja päätyrajat on korvattu sähköaidoilla, joihin iskeytynyt pelaaja saa mojovan sähköiskun ja vastustaja parin sekunnin ajan pelata ylivoimalla, kun aitaan törmännyt pelaaja on toipumassa tällistä. Pelaajat voivat tehdä yli-inhimillisiä hyppyjä ja potkuja ja saattavat heittäytyä väkivaltaisiksi, kun kukaan ei ole heitä valvomassa. Pelikin pysäytetään hetkeksi vasta, kun joku laukoo maalin tai peliaika päättyy. Peli erottuu muista jalkapallopeleistä myös sillä, että pelaaja valitsee ensin joukkueen kapteenin ja sitten muut pelaajat. == Hahmot == Joukkueet koostuvat viidestä pelaajasta; kapteeni, kolme "apulaista" ja maalivahti. Pelin alussa on pelattavana seuraavat tunnetut Mario-pelien hahmot: === Kapteenit === * Prinsessa Daisy: Hyökkäävä kapteeni. * Donkey Kong: Aggressiivinen kapteeni. * Luigi: Pelinrakentaja. * Mario: Tasapainoinen kapteeni. * Prinsessa Peach: Pelinrakentaja. * Waluigi: Hyökkäävä kapteeni. * Wario: Aggressiivinen kapteeni. * Yoshi: Tasapainoinen kapteeni. === Apulaiset === * Birdot * Hammer Bros.it * Koopat * Toadit === Maalivahti === * Kritter Pelissä voi myös avata Bowserin tekemän robottijoukkueen (Super Team), joka koostuu neljästä robotista ja robotti-Kritteristä. == Pelimoodit == === Grudge Match (suom. Vihamielisyysottelu) === Voit pelata haluamallasi joukkueella haluamaasi joukkuetta vastaan. Voit halutessasi pelata isommalla porukalla (max. 4 henkilöä) toisiaan vastaan tai samalla puolella. === Cup Battles (suom. Cup- ottelut) === Uramoodin ensimmäinen osa, joka sisältää neljä cuppia, joiden pituus on kolmesta kierroksesta lähemmäs kymmentä. === Super Cup Battles (suom. Super Cup-ottelut) === Uramoodin toinen osa. Saa avattua, kun on pelannut Cup Battles-moodin läpi. Muuten identtinen edellisen kanssa, mutta vaikeustasoista ei voi valita helpointa ja cupit ovat pidempiä. === Custom Battles (suom. Muokattavat ottelut) === Voit itse tehdä max. kahdeksan joukkueen liigan tai pudotuspelin haluamallasi säännöillä. Ihmis- ja CPU- pelaajien joukkueet pitää määrittää niitä valittaessa. === Strikers 101 === Voit harjoitella pelihahmon kontrollointia ja eri liikkeitä katsomalla selostuksen haluamastasi liikkeestä ja halutessasi myös videon ja harjoitella sitten vapaasti. == Stadionit == Pelin alussa voi pelata kolmella stadionilla nimeltään The Palace (suom. palatsi), Pipeline Central (suom. putkikeskus) ja The Underground (suom. maanalainen). Pelaamalla Cup Battles-moodin läpi (olemalla jokaisessa cupissa kolmen parhaan joukossa) saa avattua neljä muuta kentää: Konga Coliseum (Konga Colosseum), Crater Field (Kraatterikenttä), The Battle Dome (Taistelukupoli), Bowser Stadium (Bowser Stadion). == Aiheesta muualla == * Luokka:Mario-urheilupelit Luokka:Jalkapalloaiheiset pelit Luokka:Nintendo GameCube -pelit Luokka:Vuoden 2005 videopelit Luokka:Nintendon julkaisemat videopelit
Likaista peliä

Likaista peliä voi tarkoittaa seuraavia: == Elokuvia == * Likaista peliä (Play Dirty), André de Tothin ohjaama elokuva vuodelta 1969 * Likaista peliä (Our Family Business), Robert Collinsin ohjaama elokuva vuodelta 1981 * Heatwave – Likaista peliä (Heatwave), Phillip Noycen ohjaama elokuva vuodelta 1982 * Dirty Tricks – Likaista peliä (Running Mates), Michael Lindsay-Hoggin ohjaama elokuva vuodelta 1992 == Kirjallisuutta == *Likaista peliä, Aku Ankan taskukirja vuodelta 2006 * Likaista peliä (Play Dirty), Sandra Brownin romaani vuodelta 2007 (suom. 2009) * Likaista peliä, A. M. Frostin romaani vuodelta 2019
Shakkikello

Shakkikello on kello, jolla mitataan lautapeleissä kuten shakissa tai gossa käytettyä peliaikaa. Shakkikelloja on mekaanisia ja analogisia, jotka vedetään käsin, sekä paristoilla tai verkkovirralla toimivia digitaalisia kelloja. Myös älypuhelimiin saa shakkikellosovelluksia. ==Rakenne== Shakkikellossa on kaksi kellotaulua, yksi kummankin pelaajan jäljellä olevaa peliaikaa ilmoittamaan, sekä painonupit. Analogisissa kelloissa on viisarinäyttö ja digitaalikelloissa yleensä numeronäyttö. Digitaalikelloissa on painikkeet, joilla peliaika voidaan valita ennen pelin alkua ja lisätä mahdollinen lisäaika pelin aikana. Analogisissa kelloissa on takana kierrettävät säätimet, joilla viisareita voi liikuttaa, sekä vetoruuvit. ==Käyttö== Pelin aluksi kummallekin pelaajalle asetetaan kelloon heille käyttöönsä annettava peliaika, ja ensimmäisen siirron tekevän pelaajan kello käynnistetään. Jokaisen vuoronsa päätteeksi pelaajat painavat kellossa omalla puolellaan olevaa nuppia pysäyttääkseen oman kellonsa ja käynnistääkseen vastapelaajansa kellon. Pelin säännöistä ja pelitilanteesta riippuen pelaaja yleensä häviää, jos hänen kellostaan loppuu aika ennen vastustajaa. Ajan loppumista havainnollistaa analogisissa kelloissa usein punainen merkkilippu, joka putoaa ala-asentoon minuuttiosoittimen saavuttaessa kello kahdentoista. Digitaalikellon taulu näyttää ajan loppuessa peliaikavalinnasta riippuen joko lukemaa 0:00 tai näyttöön ilmestyy merkkilippu. ==Asetukset== Digitaaliset kellot voidaan ohjelmoida esimerkiksi antamaan jokaisesta siirrosta lisäaikaa (esimerkiksi Fischer-ajanotossa tai Bronstein-ajanotossa), tai lisäämään pelaajille aikaa tietyn ajan tai siirtomäärän jälkeen. Analogista kelloa voidaan yleensä vain kääntää eteen- ja taaksepäin. ==Suosio== Tärkeissä shakkikilpailuissa käytetään nykyisin ensisijaisesti digitaalisia shakkikelloja, sillä ne ovat tarkempia kuin analogiset kellot ja sallivat monipuolisemmat peliaika-asetukset. Edullisuutensa vuoksi analogisia kelloja käytetään kuitenkin yhä harrastelijoiden peleissä ja shakkikerhoissa. Luokka:Kellot Luokka:Shakkivälineet
The Ramainz

The Ramainz oli yhdysvaltalainen Ramonesin musiikkia esittänyt tribuuttiyhtye. Yhtyeen perustivat vuonna 1996 pian Ramonesin hajoamisen jälkeen Dee Dee Ramone, hänen vaimonsa Barbara Zampini sekä Marky Ramone. Kahdessa ensimmäisessä yhtyeen soittamassa konsertissa soitti myös C.J. Ramone.True 2006 s. 396-397. Yhtye käytti aluksi nimeä The Remains, kunnes vuonna 1999 kävi ilmi että nimi oli jo toisen yhtyeen (Barry & The Remains) käytössä. Yhtye nimettiin tämän takia uudelleen, nimeksi tuli The Ramainz.http://www.ramonesheaven.com/gigs/remai2.html Vuonna 2000, Marky Ramonen perustettua oman yhtyeen (Marky Ramone & The Intruders), ja Dee Deen keskittyessä kirjojen kirjoittamiseen, yhtye hajosi. == Julkaisut == * Live in N.Y.C., livetaltiointi 24. heinäkuuta 1997. Albumi julkaistiin Euroopassa (julkaisija GB Music) 15. heinäkuuta 1999 , ja Yhdysvalloissa (julkaisija Sanctuary) 8. lokakuuta 2002, neljä kuukautta Dee Deen kuoleman jälkeen. * Yhtye esitti 20. tammikuuta 1998 hyväntekeväisyyskonsertissa New Yorkissa Joan Jettin kappaleen Bad Reputation. Kappale nauhoitettiin ja se julkaistiin Jettin Bad Reputation-albumin uudelleenjulkaisun bonusraitana.http://www.redshift.com/~jpeoples/ramainz.htm == Jäsenet == * Dee Dee Ramone – laulu ja kitara (1996–2002) * Barbara Zampini (myös nimellä Barbara Ramone) – basso, laulu (1996–2002) * Marky Ramone – rummut (1996–2002) * C.J. Ramone – kitara ja laulu (1996) * Ben Trokan (yhtyeestä Marky Ramone & The Intruders) – kitara (1997–2002) == Lähteet == * === Viitteet === == Aiheesta muualla == * Ramainz-info by Jari-Pekka Laitio-Ramone __NOTOC__ Luokka:Yhdysvaltalaiset rockyhtyeet
Make Ankee

Make Ankee (s. 1974) on suomalainen laulaja, joka esittää niin sanottua ”kaljarock”-musiikkia. Laulaja tunnetaan Internetistä saatavilla olleesta – pääosin laulajan itsensä levittämästä ja mainostamasta – ”Irkkibiisi”-kappaleesta, joka käsittelee suomalaisten nuorten keskuudessa suosituksi tullutta IRC-Galleria-internet-sivustoa. Vuonna 2020 laulaja julkaisi kappaleesta uuden version ”Irkkibiisi 2020”. Musiikkituottajat Group julkaisi heinäkuussa 2006 laulajan esikoisalbumin Pahaa seuraa. Albumi ei noussut Suomen virallisella albumilistalle. Make on julkaissut muutaman sinkun vuosina 2017-2021 joista muutama on julkaistu Makevoice Oy:n kautta ja uusin julkaistu Ankee-yhtyeen nimissä. ==Diskografia== Singlet * Irkkibiisi (2006) * Irkkibiisi 2. (2007) * Viillelty enkeli (2017) (digitaalinen julkaisu) * Laumaeläin (2017) (digitaalinen julkaisu) * Irkkibiisi 2020 (2020) (digitaalinen julkaisu) * Pelkkää (kärpäsen pörinää) (2021) (digitaalinen julkaisu) Albumit * Pahaa seuraa (2006) ==Lähteet== Luokka:Suomalaiset laulajat Luokka:Suomalainen huumorimusiikki Luokka:Elävät henkilöt
Alkusointu

Alkusointu eli allitteraatio on runouden tehokeino, jossa perättäisissä sanoissa toistuvat samat alkukirjaimet (Vaka vanha Väinämöinen...) Alkusointu on tyypillistä Kalevalalle ja muulle suomalaiselle kansanrunoudelle. Sitä käytetään tyylikeinona myös mainonnassa ja esimerkiksi nimien valinnassa (Matti Meikäläinen, Tikka Tuulispää, Kissa Kirjavainen...). Samoin kuin loppusointu, alkusointukin toimii muistin tukena. Niinpä sitä esiintyy paljon sananlaskuissa. Alkusointu voi olla myös yhdyssanan tai sanaliiton eri osien välillä. Tällaisissa sanayhdistelmissä voi säilyä vanhoja sanoja, joita ei juuri yksinään käytetä. == Esimerkkejä == *Parempi virsta väärään kuin vaaksa vaaraan. *Joka kuuseen kurkottaa, se katajaan kapsahtaa. *Oma maa mansikka, muu maa mustikka. *Seppä syntyessään *mennä mönkään *kohdella kaltoin *entistä ehompi *menköön syteen tai saveen *päästä pälkä(h)ästä == Lähteet == Luokka:Runous
Viivasalama

Viivasalama on salamatyyppi, jossa sähkövarauksen purkauskanava erottuu selkeänä valokaarena. Salama voi iskeä joko pilvestä maahan tai maasta pilveen, mutta ihmissilmä näkee yleensä vain yhtenäisen valokaaren. Luokka:Salamat
M/S Sea Diamond

M/S Sea Diamond (aikaisemmin M/S Birka Princess) oli vuonna 1986 rakennettu risteilyalus. Se rakennettiin Oy Valmet Ab:n telakalla Vuosaaressa Helsingissä ja maksoi 350 miljoonaa Suomen markkaa. Alus kuului ahvenanmaalaiselle Birka Linelle, kunnes se myytiin kyproslaiselle Louis Public Co:lle 30 miljoonalla eurolla helmikuussa 2006. Sen jälkeen alus liikennöi M/S Sea Diamond -nimisenä. Birka Princess risteili lähinnä Tukholmasta Maarianhaminaan, mutta se vieraili toisinaan myös Riiassa, Visbyssä, Turussa ja Gdańskissa. Alus peruskorjattiin Lloyds Werft -telakalla Bremerhavenissa Saksassa vuonna 1999. Tuolloin siihen lisättiin mm.uusia luksushyttejä. ==Uppoaminen== Alus ajoi karille 5. huhtikuuta 2007 Aigeianmerellä vain muutamia minuutteja Santorinilta lähtönsä jälkeen. Laivalla raportoitiin olleen yli 1 200 matkustajaa ja 390 miehistön jäsentä. Matkustajista suurin osa oli yhdysvaltalaisia ja saksalaisia. Kahta kadonnutta ranskalaista matkustajaa lukuun ottamatta kaikki laivalla olleet evakuoitiin. Alus upposi Santorinin edustalle noin 140 metrin syvyyteen varhain aamulla 6. huhtikuuta 2007 noin 15 tuntia sen jälkeen, kun laiva oli osunut kiviin ja alkanut vuotaa. Miehistön mukaan kari oli piirretty merikarttaan väärin. Kartan mukaan sen piti olla 57 metriä rannasta, mutta uudet mittaukset ovat osoittaneet, että se sijaitseekin 131 metriä rannasta."Fel markerat grund sänkte Sea Diamond" 24.11.2008 Hufvudstadsbladet Alus oli tunnettu Ruotsissa, sillä siellä kuvattiin 1990-luvun televisiosarjaa Varustamo (Rederiet), jossa laiva kulki nimellä Freja. == Lähteet == == Aiheesta muualla == * *http://ships.galutschek.at/birka_princess/ Luokka:Risteilyalukset Luokka:Uponneet matkustaja-alukset Luokka:Valmetin valmistamat alukset